Habib Nurmagomedov Jorj Sen-Pyer bilan jang qiladimi? UFC prezidenti javob berdi

UFC prezidenti Deyna Uayt promoushenning yengil vazndagi chempioni Habib Nurmagomedov hamda ikki vazn toifasida sobiq chempion Jorj Sen-Pyer o‘rtasida bo‘lib o‘tishi mumkin bo‘lgan jang haqida gapirdi.

“Bu haqida gapirish menga ham qiziq. Bu faqat Habib ushbu jangni xohlayotgani bilan bog‘liq emas. Shuningdek, bu jang hali aniq bo‘lishini ham bildirmaydi. Bu jang sodir bo‘lishi uchun juda ham ko‘p narsa sodir bo‘lishi kerak. Asosiy savol ham bor: Uzoq vaqt jang qilmagan Sen-Pyerdek jangchi, uning yoshini ham hisobga olinsa yengil vaznda toifasida jang qilishga rozi bo‘ladimi? Agar Jorj vazn tashlab, Habib ustidan g‘alaba qozonadigan bo‘lsa, unda u UFC’ning 3 ta vazn toifasida chempion bo‘lgan ilk sportchi bo‘ladi”, — deydi Uayt.
Eslatib o‘tamiz, avvalroq Habib Nurmagomedovning ustozi Xavyer Mendes shogirdining Jorj Sen-Pyer bilan jang qilishni xohlayotganini ma’lum qilgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!